સમાજમાં આ પ્રકારના વીડિયો અગાઉ વાયરલ થતા વર્ગ વિગ્રહ થયા હતા. ત્યારે તે પ્રકારની પરિસ્થિતિ ફરી ના સર્જાય તે માટે અમદાવાદ ગ્રામ્ય પોલીસે વીડિયો વાયરલ કરનાર સામે ગુનો નોંધી તેની ધરપકડ કરી છે. રાજ્યમાં અગાઉ પણ મૂછ રાખવા બાબતે અને મોજડી પહેરવા બાબતે દલિત અને દરબાર સમાજ વચ્ચે ઘર્ષણ સજર્યા હતા ત્યારે સમાજમાં ફરી આ પ્રકારની ઘટના ના બને તે માટે ગ્રામ્ય પોલીસે કાર્યવાહી કરી લોકોને આ પ્રકારે સોશિયલ મીડિયામાં અફવા ના ફેલાવા અપીલ કરવામાં આવી છે. હાલ તો ગ્રામ્ય પોલીસે વીડિયો વાયરલ કરનારની ધરપકડ કરી વધુ તાપસ હાથ ધરી છે.